google/wiki40b huggingface dataset:
Interkommunalt arkiv i Vest-Agder

Interkommunalt Arkiv i Vest-Agder IKS (IKAVA) er et selvstendig interkommunalt selskap eid av samtlige kommuner i Vest-Agder og Vest-Agder fylkeskommune. IKAVA ble opprinnelig stiftet 20. mars 1990. I 2003 ble ordningen omdannet til et interkommunalt selskap (IKS) etter lov om interkommunale selskaper.

Formål

IKAVAs formål er å arbeide for at verdifullt kommunalt og fylkeskommunalt arkivmateriale blir tatt vare på og gjort tilgjengelig for offentlig bruk, forskning og andre administrative og kulturelle formål. For å oppnå dette har selskapet ansvar for ordning og katalogisering av eiernes eldre arkiver og ser til at de oppbevares forsvarlig og er tilgjenglige for publikum gjennom den interkommunale depotløsningen. Selskapet driver også opplæring/kursing, rådgivning og veiledning i arkivsystemer og -rutiner, medvirker ved utarbeidelse av regelverk og i arkivplanleggingsprosjekter samt bistår med annet arkivarbeid for eierkommunene.

Depotoppgaver

Den interkommunale depotløsningen drives for alle eierne, og omfatter papirarkiver så vel som elektroniske arkiver. Arkivdepotet skal motta, registrere, vedlikeholde, sikre, bevare og formidle samtlige eieres eldre og avsluttede arkiver, både på papir og de som er produsert elektronisk. Samtlige eiere har avlevert sitt eldre og avsluttede materiale frem til omkring 1964. Dette dreier seg om materiale fra før 1837 og på alle fagfelt som kommunene har utført tjenester og oppgaver. Samlet bestand er nærmere 3000 hyllemeter. Depotet har også mottatt en rekke deponeringer av elektronisk materiale som også skal bevares for ettertiden og gjøres tilgjengelig for brukere.
Materialet er tilgjengelig for publikum på IKAVAs lesesal. Lesesalen driver IKAVA i samarbeid med Statsarkivet i Kristiansand. Dette samarbeidet er en del av samarbeidet Arkivsenter sør.

Økonomi

Eierne skyter inn årlige midler til drift av arkivet basert på folketallet.

Styringsform

Representantskapet er IKAVAs høyeste myndighet og består av representanter for alle eierne. Det velger et styre på 5 medlemmer som har ansvaret for den daglige driften. Personalet består av arkivsjef, tre rådgivere og en sekretær i 50% stilling. I tillegg engasjeres personer for prosjektarbeid.

Eierkommuner

Alle kommunene og fylkeskommunen i Vest-Agder (Audnedal, Farsund, Flekkefjord, Hægebostad, Kristiansand, Kvinesdal, Lindesnes, Lyngdal, Mandal, Marnardal, Sirdal, Songdalen, Søgne, Vennesla, Åseral og Vest-Agder fylkeskommune.)

Yrkesetikk

IKAVA arbeider etter yrkesetiske retningslinjer for arkivarer som er vedtatt på generalforsamlingen til ICA (International Council on Archives) i Beijing i 1996 og gjelder for hele verden.
Unstad

Unstad, også skrevet Unnstad, er ei bygd i Vestvågøy kommune i Nordland. Bygda ligger på vestsiden av Vestvågøya, på ei kyststripe som lokalt også kalles «Yttersida». Stedet har 19 innbyggere (2015). Unstad ligger i bunnen av Unstadvika og er omgitt av fjell på 300–650 meters høyde. Stedet er endepunkt for fylkesvei 992. Postnummeret er 8360 Bøstad.
Stedets sandstrand er kjent i Norge og internasjonalt som et sted for surfing og har blitt omtalt med reportasjer blant annet i tidsskriftet Surfer. I 2016 ble surfekonkurransen «Lofoten Masters» arrangert på stranden.
Hvaløy

Hvaløy er ei øy i Færder kommune i Vestfold. Den befinner seg mellom Gåsøy i øst og Ekornholmen i vest utenfor Nøtterøy. Øya inngår i Færder nasjonalpark. Hvaløy har et areal på om lag 705 dekar. Hvaløys høyeste punkt er Høgås, som befinner seg sør på øya, med en høyde på 41 meter over havet.
Den nordre delen av Hvaløy er  i det vesentlige regulert til friluftsområde. Bukten i nord er langgrunn med sandstrand. Ut mot sjøen er det svaberg. I baklandet er det furuskog og to åpne beiter omkranset av eiketrær og steingjerder. Området er mye brukt til telting og dagsutfart, og det er grillplass, toalett og søppelstativ. Beitene er fremdeles i bruk som sauebeiter. 
Øya har i dag en fastboende familie. Frem til tidlig på 1900-tallet bodde det flere familier på øya, hovedsakelig loser og fiskere. De gamle boplassene brukes i dag som hytter.
På Høgås er det ei gravrøys og arkeologiske løsfunn fra bronsealderen/jernalderen som har status som freda kulturminne.
Norgesmesterskapet i alpint 1986

Norgesmesterskapet i alpint 1986 var det norske mesterskapet i alpin skiidrett. Mesterskapet ble arrangert på Voss fra 14. til 16. februar.
Fekting under Panamerikanske leker 2011

Fekting under Panamerikanske leker 2011. Fekting er med som en av flere sporter i de 16. Panamerikanske leker som blir arrangert i Guadalajara i Mexico fra 14. til 30. oktober 2011. Totalt skal det konkurreres om tolv titler, tre individuelle og trelagkonkurranser fo både damer og menn.
Ostekløft

Ostekløft er en kløft av tre til å sette ostekoller eller osteformer på mens mysen renner ned i oppsamlingskaret. Til emner for ostekløfter brukes gjerne en y-formet grein.

Jf. Ostegrind

Noen synonymer: kjue, kjuka, ostekluft, sule, tjuva, ystetjuge
Asmir Begović

Landslaget

Han er opprinnelig fra Trebinje i Hercegovina, men har representert Canada på yngre landslag. Den 19. mai 2008 erklærte han at han i fremtiden kommer til å representere landslaget til hjemlandet Bosnia-Hercegovina.
Massakren på Marsfeltet

Massakren på Marsfeltet i Paris fant sted den 17. juli 1791 under den franske revolusjon.

Massakrens forspill

Etter kongafamiliens mislykkede forsøk på å flykte fra revolusjonen oppstod republikanske stemninger i Frankrike. Den radikale Cordelierklubben ville utnytte disse stemninger for å ta noen skritt nærmere monarkiets fall og innføring av republikk. En resolusjon ble utarbeidet, og klubben, med Danton i spissen, vedtok å undertegne og manifestere resolusjonen ved et massemøte på Marsfeltet.

Dens forløp

Noen radikale politikere gikk ut blant folket for å samle underskrifter mot kongen, og for å holde taler der de kritiserte kongens oppførsel. Mange folk møtte opp, noe rojalistene ikke likte.
På grunn av en alvorlig forstyrrelse utbrøt uroligheter under manifestasjonen. To menn mistenkt for å være spioner ble funnet under podieplattformen, og ble hengt av folk i mengden. Lederen for nasjonalgarden, general Lafayette, beordret garden til å konfrontere forsamlingen, og red foran den inn på området. De klarte å spre mengden.
Men senere kom den enda mer besluttsomt tilbake, ledet av Danton og Camille Desmoulins. Mengden var da på om lag 10 000 personer. Nasjonalgarden svarte med å hive stein på garden, noen skjøt også mot troppene. Garden svarte med å skyte opp i luften for å skremme folkemassene til å slutte. Men det hjalp ikke. Da en dragon ble truffet og falt ned, var det nok. På ordre fra Paris' borgermester Jean Sylvain Bailly gav Lafayette garden ordre om å skyte inn i folkemassene. Omkring 50 personer ble drept og hundrevis såret.

Ettervirkninger

Flere av de ledende venstremennene gikk under jorden eller i landflyktighet. En kortvarig monarkisk reaksjon inntrådte. Mange av de til da dominerende republikanerne hadde flyktet eller gått under jorden. Dermed ble Jakobinerklubben det ledende partiet på venstresiden, og etterhvert det mektigste partiet i Frankrike.
Senere kom Massakren på Marsfeltet å inngå i anklagene mot Bailly og Lafayette. Førstnevnte ble henrettet, sistnevnte tvunget i eksil.
Sosialt system og sosial struktur

For å forstå hva et sosialt system er, må man først forstå begrepet sosial struktur. En sosial struktur er en gruppe personer som kan avgrenses, det vil si man kan klart avgjøre hvem som er med i gruppen og hvem som ikke er med. Den må videre ha en viss varighet eller opptre med en viss regularitet. Til slutt skal den være forutsigbar i den forstand at det må være mulig å definere visse normer og regler for strukturen.
Dette kan illustreres ved noen eksempler, der man spør seg om disse tre kravene er tilfredsstilt. En mobb som foretar opptøyer vil ofte ha uklare grenser, den vil ikke være noen lengre varighet eller regularitet og det er ingen klare normer eller regler for adferd. Et mytteri vil derimot ha klare grenser. Man er enten med på mytteriet eller ikke. Det vil imidlertid ikke ha noen lengre varighet, ei eller klare normer og regler. En folkeavstemning vil både ha en klar grense når det gjelder hvem som deltar og klare normer og regler. Det vil imidlertid ikke ha noen lengre varighet og heller ingen regularitet.
Ingen av eksemplene ovenfor kan derfor anses for å være strukturer. Derimot vil et politisk parti være en struktur. Det vil både ha et klart definert medlemsregister, klare normer og regler og en lengre varighet. Et politisk parti kan derfor anses som å være en sosial struktur.
Et sosialt system består av flere strukturer som er forbundet med hverandre på en slik måte at forandringer i en eller flere strukturer må anses for å være årsak til forandring i en eller flere av de andre strukturene. Et eksempel kan være det parlamentariske system: Når flertallet i Stortinget (struktur 1) endrer seg, kan dette få konsekvenser for hvem som skal regjere (struktur 2).
Krapfoss Hornorkester

Krapfoss Hornorkester ble stiftet 1. februar 1945. Korpset har helt siden starten vært et Brassband, hvilket vil si at instrumentbesetningen kun består av messinginstrumenter og slagverk, etter mønster fra de britiske Frelsesarmeorkestrene. Orkesteret er en fri, upolitisk og på alle måter nøytral forening, med målsetning å fremme gleden ved og kunnskapen om korpsmusikk, samt å bidra til å sette farge på byen korpset hører til i, Moss.
Som de fleste foreninger har Krapfoss Hornorkester opplevd oppturer og nedturer, men det har alltid vært ildsjeler som har sørget for at orkesteret har kommet seg videre. De senere årene, kanskje særlig fra midten av 1980-tallet, har den musikalske utviklingen vært svært positiv. Orkesteret har gjort det meget bra i konkurranser, og ble i 2000 tildelt Mossianaprisen for sin innsats og som representant for byen.
I 2002 begynte Krapfoss Hornorkester å arbeide fram årlige prosjekter, som har kommet til uttrykk gjennom temakonserter, reiser og CD-utgivelse. Orkesteret arrangerer også en årlig førjuls-begivenhet i kirken, som blir kalt Messing i Kirkerommet. Dette har etter mange år blitt en tradisjon.
Orkestret har også en liten messinggruppe, som bidrar ved ulike anledninger, både offentlige og private. Krapfoss Hornorkester har per november 2015 full besetning med 30 blåsere og 2 slagverkere. Øvelsene holdes i Østfoldkirken, hver mandag kl. 19 – 22.
TUI Travel

TUI Travel PLC var en britisk turoperatør med hovedkontor i Crawleyi West Sussex. Selskapet ble etablert 3. september 2007 ved sammenslåing av First Choice Holidays PLC og turismedivisjonen av TUI AG, som eide 56,4 %. Selskapet opererte i 180 land og opplyste å ha 30 millioner kunder.
Selskapet var notert på London Stock Exchange og inngikk i aksjeindeksen FTSE 100. TUI Travel fusjonerte med sitt morselskap TUI AG i 2014 til TUI Group.

TUI AG

Selskapet ble stiftet i 1923 i Berlin, Tyskland som Preußische Bergwerks und Hütten-Aktiengesellschaft som opererte i den industrielle sektor. I 1959 ble det notert på Frankfurtbørsen og i 1964 omdøpt til Preussag. I 2000 ble det kjøpt av Thomson Travel og i 2002  ble det kjøpt av Hapag Lloyd, som også eide TUI (tidligere Touristik Union International), og ga det navnet TUI AG. I juni 2014 kunngjorde TUI AG og TUI Travel at de to selskapene ville bli slått sammen.

First Choice

Selskapet ble stiftet i 1973 som Owners Abroad og opererte som et reisebyrå. Det ble først notert på London Stock Exchange i 1982. I 1987 lanserte Air 2000 og i 1990 kjøpte det Redwing. Det skiftet navn til First Choice i 1994.
I juli 2005, kjøpte First Choice Holidays Europe Group of companies, bestående av et nett av selskaper, inkludert E.E.I. Travel og Brian Moore Internasjonale Travel (BMIT) med reisebyrå, Europa (TSE).

Fusjon

I mars 2007 ble sammenslåingen av reisedivisjonen i TUI AG med First Choice kunngjort. EU-Kommisjonen godkjente fusjonen 4. juni 2007 på betingelse av at det fusjonerte selskapet solgte Budget Travel i Irland.
TUI's og First Choice's in-house selskap, Thomsonfly og First Chice Airways ble slått sammen under Thomsonflys driftstillatelse i mai 2008, og det fusjonerte selskap ble Thomson Airways i november 2008.
I oktober 2011 ble det annonsert at under et to-års omprofileringsprogram, ville de store Thomson og First Choice danne et reisebyrå. First Choice's merkevare og ville bli faset ut. First Choice's  navn ville bli brukt til all-inclusive - turer  som skulle selges av det felles nettverk.
Selskapet bekreftet i januar 2013 at det hadde mottatt et forslag fra sine eiere om  å fusjonere. I mai 2013,utelukket administrerende direktør i TUI AG en fusjon med TUI Travel. I en avusomtale i juni 2014 annonserte de to selskapene at de hadde blitt enige om vilkårene for en sammenslåing. fusjonen ble gjennomført og TUI Travel ble notert på London-børsen 17. desember 2014.

Flyselskaper

I 2005 ble navn på selskapet og flyenes utseende endret for å gjenspeile navnet på gruppen. Flyselskapene brukte det navnet som var best kjent i dets lokale marked, eller navnet på den viktigste turoperatør, Jet4you og Britannia Airways navn ble endret. Jet4you brukte endelsen "-fly", mens Britannia Airways brukte det fullstendig navnet for å reflektere turoperatør som det fløy for, derfor ble Britannia Airways Thomsonfly. Etter sammenslåingen av First Choice Airways og Thomsonfly, ble det nye felles selskaps navn  Thomson Airways. Bege flyselskapene fikk sine fly malt i lys blå TUI-farger med en rødt TUI-logo på halen. Imidlertid, Corsairfly fikk nytt navn,  Corsair International og ny farge.
Nord-Gudbrandsdal tingrett

Nord-Gudbrandsdal tingrett er en førsteinstansdomstol under Eidsivating lagdømme. Tingretten ligger i Vågå i Oppland og dekker kommunene Dovre, Lesja, Lom, Nord-Fron, Sel, Skjåk og Vågå. Domstolen består av sorenskriver Ståle Hovden og én dommerfullmektig.
Chickasaw County (Iowa)

Navn

Fylket har navn etter chickasawene.
Dâmbovița (fylke)

Administrativ inndeling

Fylket har to municipiu, fire byer og 76 comună.
Grunnkretser i Moss kommune

Grunnkretser i Moss kommune er delområder og grunnkretser som seksjonerer Moss kommune, Østfold, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Costa Azul (Canelones)

Geografi

Byen ligger sør i Canelones i Costa de Oro, ved bredden av Río de la Plata.
Carl and the Passions – «So Tough»

Bakgrunn

Albumets tittel viser til et band Carl Wilson var med i som tenåring, muligens er det et tidlig navn The Beach Boys brukte. Dette var også bandets første album med distribusjonsavtale med Warner Bros., og selskapet kunne distribuere alle bandets fremtidige utgivelser både i USA og internasjonalt.
Carl Wilson valgte å endre strukturen i The Beach Boys ved å hente inn en ekstra gitarist i Blondie Chaplin, som med sin stemme og sine låter ga bandet en stilendring mot soul og R&B. Også trommeslageren Ricky Fataar kom med i bandet etter at Dennis Wilson hadde skadet hånden i en ulykke. Både Chaplin og Fataar hadde tidligere spilt i det britiske bandet The Flame.
Kort tid etter at innspillingene var i gang, sluttet Bruce Johnston etter at han og manager Jack Rieley hadde blitt uvenner. Brian Wilson var med på å skrive tre sanger og sang bakgrunnsvokal på «Cuddle Up», «He Come Down», «Marcella» og «You Need a Mess of Help to Stand Alone».
Collografi

Billige materialer

Trykkplaten lages av papp eller et annet materiale.  Ettersom materialene som brukes er svært billige, i forhold til f.eks sink og kobberplater, gir det muligheter til eksprimentering. 
Teknikken egner seg fint i skolen, som formingsaktivitet.

Framgangsmåte

Motivet kan arbeides inn i platen ved å skjære eller rive i pappen. Men like vanlig er det «å bygge opp» platen med lim, som godt kan være blandet med kritt, eller å lime fast ulike materialer til platen (sagspon, naturmaterialer, tråder, greiner ... .o.s.v.) 
Til slutt får platen et lag shellakk som beskyttelse.  Poenget er at det må være en isolasjon i mellom den sårbare papplaten (papir og lim) og trykksverten. Lakken gjør at trykksverten ikke trenger seg inn i trykkplaten (av papir), men gjør også platen sterkere. 
Trykking, eller innfarging av trykkplaten, kan utføres som høytrykk eller dyptrykk.  Eller i en kombinasjon.  Til flerfarge trykk må det lages flere plater, en til hver farge. Men det er selvfølgelig mulig å farge inn en trykkplate med flere farger. Dersom platen er mye bygd opp kan den trolig ikke trykkes i en trykkpresse, men må håndtrykkes.

Ikke for store opplag

Hvor mange trykk som kan trykkes før platen er utslitt avhenger av den som trykker. Velges dyptrykks-metoden gir den nokså stor slitasje på platen, i forhold til om platen trykkes som høytrykk. 
Siden papp er ikke et altfor sterk materiale, holder derfor ikke trykkplaten til store grafikkopplag.
Hestesport under Asialekene 1994

Hestesport under Asialekene 1994. Hestesport var en av flere sporter under de tolvte Asialekene i Hiroshima i Japan. Det var tredje gangen som hestesport var med på programmet i Asialekene. Konkurransene ble avviklet i perioden 3. til 9. oktober 1994. Det fire øvelser, individuelt og lagkonkurranse i dressur og sprangridning.  Japan ble beste nasjon, de vant alle fire gullmedaljene.
Sais

Utseende

Denne slekten har ikke gjennomsiktige vinger, men de er farget i rutsrødt, gult og svart, i likhet med mange andre Ithomiini og pasjonsblomstsommerfugler. Disse danner et såkalt mimikry-kompleks av giftige eller usmakelige sommerfugler (og en del etterligninger) som ligner hverandre.

Levevis

Som de aller fleste Danainae er disse sommerfuglene giftige, og signaliserer dette med et karakteristisk utseende.
Larvene lever på planter i søtvierfamilien (Solanaceae).

Utbredelse

Slekten er utbredt fra Colombia til det sørlige Brasil.
Aerospace Industrial Development Corporation

Aerospace Industrial Development Corporation (kinesisk: 漢翔航空工業股份有限公司), forkortet AIDC, er en statseid flyprodusent i Republikken Kina. Produsenten er kjent for å ha utviklet jagerflyet AIDC Ching-Kuo.
AIDC ble grunnlagt 1. mars 1969.
Tour de France 1938

Gjennomføringen av rittet

Rittet besto av 20 etapper, der 5 av dem var delt opp i til sammen 8 etapper. Total lengde på rittet var 4 649 km og gjennomsnittsfarten ble 31,565 km/t. Dette var tredje Tour de France til den nye rittdirektøren, og flere endringer ble gjort i 1938. 
Rittet ble vunnet av italieneren Gino Bartali, som også vant klatretrøya. Han ble første rytter til å vinne både klatretrøya og sammenlagt i det samme rittet. Bartali vant med en margin på 18,5 minutter til andremann, Félicien Vervaecke, og 29,5 minutter til tredjemann, Victor Cosson. Vervaecke vant flest etapper med fire etappeseiere. Lagkonkurransen ble vunnet av Belgia.

Endringer fra 1937

Bonustidsystemet ble redusert fra 1937. Vinneren av hver etappe mottok kun ett minutt bonustid pluss doblet margin til syklisten på andreplass. Rytteren kunne ikke få mer enn 75 minutter. Rytternne som før kom over fjell i konkurransen om klatretrøya fikk kun ett bonusminutt, som var en reduksjon fra årene før. 
Lagtempoetappene der de ulike lagene startet med 15 minutter mellom hverandre, ble fjernet fra rittet. De ville senere komme tilbake i 1954, men da under et annet format. I stedet inneholdt Tour de France 1938 to individuelle tempoetapper. 
Kategorien for individuelle ryttere ble fjernet før 1938. Lagene var derfor nasjonale lag pluss to franske lag til les Bleuets og les Cadets. Les Bleuets var B-laget, mens les Cadets, var var for unge talentfullr ryttere. De store lagene hadde 12 ryttere per lag, mens de mindre hadde 6.
Rue des Boulets

Rue des Boulets er en gate i 11. arrondissement i Paris, i quartier Sainte-Marguerite.
Gatens eksistens er belagt fra 1672, som en del av gjennomfartsåren mellom Saint-Denis og Saint Maur. Ved begynnelsen av 1800-tallet begynte rue des Boulets fra rue de Charonne og gikk til rue de Montreuil. Så ble den forlenget mot nord, fra rue de la Roquette til rue de la Muette, og mot sør fra rue du Faubourg-Saint-Antoine til rue Saint-Denis. I 1944 fikk seksjonen nord for boulevard Voltaire det nye navn rue Léon-Frot (noe som forklarer navnet rue Neuve-des-Boulets).
ARM7

ARM7 er en tidligere gruppe med 32-biter ARM-mikroprosessorer som ble produsert og lisensiert av ARM Holdings. Det fantes tre avarter av denne gruppen, med ulike former for instruksjonssett: ARM7, ARM7T og ARM7EJ. De første mikroprosessorene i denne familien ble lansert i 1994.
Dixit Dominus (Händel)

Dixit Dominus (Herren sa...) (HWV 232)  er en tonesetting av Bibelens salme 110, av Georg Friedrich Händel (1685–1759). Den latinske teksten er fra Vulgata, hvor den var salme 109. Verket ble fullført i 1707 eller 1708 i Roma. Musikkverket er skrevet for fem solister (to sopraner, alt, tenor, bass), femstemmig kor (1. og 2. sopran, alt, tenor, bass) og orkester  (fiolin I+II, bratsj I+II, cello, basso continuo).

Historie

Händels Dixit Dominus som er en vespersalme, ble sannsynligvis påbegynt i Venezia i 1706 eller i begynnelsen av 1707, og fullført i Roma 11. april samme år Andre kilder (MGG) hevder at verket ble sluttført samme dato ett år senere, i 1708. Deler av Dixit Dominus var allerede skrevet tidligere.
Händel oppholdt seg disse årene i Italia. Han skrev i perioden også musikk til vespersalmene Laudate pueri Dominum (HWV 237) og Nisi Dominus (HWV 238). De tre vespersalmene ble sannsynligvis bestilt av kardinal Carlo Colonna (1665-1739). Nisi ble uroppført 15.-16. juli 1707, til Karmelittordenens årlige fest.
Urfremførelsen av Dixit kan ha funnet sted i kirken San Lorenzo in Damaso i Roma. Det er imidlertid også mulig at urfremførelsen fant sted første gang til Karmelittordenens årlige fest i 1708.
Purnia (distrikt)

Demografi

Ved folketellingen i 2011 var det 3 273 127 innbyggere i distriktet, mot 2 543 942 i 2001. Den urbane befolkningen utgjør 10,41 % av befolkningen.
Barn i alderen 0 til 6 år utgjorde 19,68 % i 2011 mot 21,61 % i 2001. Antallet jenter i den alderen per tusen gutter er 953 i 2011 mot 967 i 2001.
Hegang

Næringsliv

Hegang er gruvesentrum i et av Kinas viktigste steinkullområder med en anslått produksjon på ca. 10 mill. tonn i året.
31 gruvearbeidere er funnet omkommet etter en gasseksplosjon i en gruve tidlig om morgenen den 21. november 2009 i en kullgruve 10 km utenfor selve byen Hegang ifølge nyhetsbyrået Xinhua.

Samferdsel

Kinas riksvei 201 begynner i Hegang og fører via blant annet Mudanjiang og Dandong sør til Liaodonghalvøya til Lüshunkou/Dalian.
Koutojärvi

Koutojärvi er en bygd og en innsjø ved länsväg 398 i Hietaniemi socken i den søndre delen av Övertorneå kommune i Norrbottens län, Sverige. Koutojärvi befinner seg i Haparanda retningsnummerområde og har Hedenäset som poststed. Östen Mäkitalo, «mobiltelefoniens far», er født her, akkurat som brødrene Walter (sosiolog) og Sture Korpi (politiker).
Innsjøen Koutojärvi ligger 84 meter over havet og er en del av Keräsjokis avrenningsområde. Koutojärvis areal er 1,4 km². Omtrent en kilometer vest for Koutojärvi ligger den litt større innsjøen Penikkajärvi (6,3 km²).
Slåtteinndeling i Hardingfeleverket

Sjubindsverket Norsk folkemusikk, oftest referert til som Hardingfeleverket, hadde som oppgave å katalogisere og utgi slåttenedskrifter i ordnede former. Derfor fikk alle slåtter og slåttegrupper nummer, og ble inndelt i tre hovedgrupper, Gangar i 6/8, gangar i 2/4, og springar.